Diari Oficial de la Generalitat Valenciana


Sumari del DOGV 3232, del 29-04-1998 (1998/3173)

ORDRE de 23 d'abril de 1998, de la Conselleria de Cultura, Educació i Ciència, per la qual es creen llocs de treball docent per ser ocupats per funcionaris del cos de mestres en determinats instituts i seccions que incorporen el primer cicle d'Educació Secundària Obligatòria en el curs 1998/99.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3232

Data del DOGV
:   29-04-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/3173


Data del document
:   23-04-1998

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

ORDRE de 23 d'abril de 1998, de la Conselleria de Cultura, Educació i Ciència, per la qual es creen llocs de treball docent per ser ocupats per funcionaris del cos de mestres en determinats instituts i seccions que incorporen el primer cicle d'Educació Secundària Obligatòria en el curs 1998/99. [1998/X3173]
  
La disposició transitòria quarta de la Llei Orgànica d'Ordenació general del Sistema Educatiu, de 3 d'octubre de 1990 preveu que els professors d'Educació General Bàsica integrats en el cos de mestres, podran prestar serveis en el primer cicle de l'Educació Secundària Obligatòria.
  
El Reial Decret 1.487/1994, d'1 de juliol (BOE de 28 de juliol) ha determinat la implantació generalitzada del primer cicle de l'Educació Secundària Obligatòria al curs escolar 1997/98.
  
L'Ordre de 23 de gener de 1997, de la Conselleria de Cultura, Educació i Ciència ha regulat el procés d'adscripció dels funcionaris del cos de mestres als llocs de treball resultants de la nova ordenació del Sistema Educatiu, així com a les vacants del primer cicle de l'Educació Secundària Obligatòria que es determinen als instituts i seccions.
  
L'Ordre de 15 de gener de 1997 (DOGV de 24 de gener) estableix els criteris per a fixar els llocs de treball dels instituts d'Educació Secundària que podran ser oferits als funcionaris pertanyents al cos de mestres, per a impartir els ensenyaments del primer cicle de l'Educació Secundària Obligatòria.
  
Per al curs 1998/99, determinats instituts i seccions incorporaran el primer cicle d'Educació Secundària Obligatòria que s'estava impartint transitòriament a col·legis d'Educació Primària.
  
En conseqüència, és necessari determinar els llocs de treball que podran ser ocupats per funcionaris del cos de mestres per a impartir els ensenyaments del primer cicle de l'Educació Secundària Obligatòria als instituts i seccions que incorporen dits ensenyaments al curs 1998/99.
  
En virtut d'això, i conformement al Reial Decret 2.093/1983 de 28 de juliol, sobre traspàs de funcions i serveis en matèria d'educació i en fent ús de les atribucions que em confereix l'article 35 de la Llei 5/1983 de 30 de desembre, del Govern Valencià,
  
ORDENE
  
Article 1
  
Els llocs vacants del primer cicle de l'Educació Secundària Obligatòria existents en instituts que incorporen el primer cicle del citat ensenyament al curs 1998/99, per a la seua cobertura per funcionaris de carrera del cos de mestres, són els que es determinen en l'annex I de aquesta ordre.
  
Article 2
  
Els col·legis que constitueixen la zona d'àmbit d'influència, a l'efecte de la provisió dels llocs de treball oferits són els que es determinen en l'annex II.
  
Article 3
  
Els instituts que incrementen la plantilla i creen nous llocs vacants com a conseqüència de la incorporació de nous grups del primer cicle d'Educació Secundària Obligatòria procedent de col·legis que impartien dits ensenyaments, són els que s'indiquen en l'annex III.
  
Així mateix, s'amplia la zona o àmbit d'influència per la incorporació d'estos col·legis.
  
DISPOSICIÓ ADDICIONAL
  
Aquesta ordre s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Autoritze les direccions generals de Centres Docents, Règim Econòmic i de Personal perquè, en l'àmbit de les seues respectives competències, desenvolupen allò que s'ha disposat en la citada ordre.
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana; no obstant això, els seus efectes s'entendran referits a partir del començament del curs escolar 1998/99.
  
Tercera
  
Contra aquesta ordre, que posa fi a la via administrativa, podrà interposar-se recurs contenciós administratiu, que requerirà comunicació prèvia a l'òrgan que dicte l'acte impugnat, segons allò disposat en l'article 110.3 de la Llei 30/1992, davant del Tribunal Superior de Justícia de la Comunitat Valenciana en el termini de dos mesos comptadors a partir de la publicació d'esta ordre en el Diari Oficial de la Generalitat Valenciana segons el que s'estableix en l'article 58.3 de la Llei de la Jurisdicció Contenciosa Administrativa.
  
València, 23 de abril de 1998
  
El conseller de Cultura, Educació i Ciència,